stanford-oval/wikipedia huggingface dataset:
Fredrik August

Fredrik August -nimisiä hallitsijoita ovat olleet:
Fredrik August I, Saksin vaaliruhtinas 1694–1733, sama kuin Puolan kuningas August II Väkevä (1697–1706 ja 1709–1733)
Fredrik August II, Saksin vaaliruhtinas 1733–1763, sama kuin Puolan kuningas August III (1734–1763)
Fredrik August I, Saksin vaaliruhtinas 1763–1806 (nimellä Fredrik August III), kuningas 1806–1827
Fredrik August II, Saksin kuningas 1836–1854
Fredrik August III, Saksin kuningas 1904–1918
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fredrik August”, voi hakea sivunnimihaulla, laajalla sivunnimihaulla tai tekstihaulla.
Gotcha (kolikkopeli)

| Gotcha |
| --- | --- |
 Gotcha-peliautomaatti edestä.
Kehittäjä:  Atari
Julkaisija:  Atari
Suunnittelija:  Allan Alcorn
Julkaistu:  1973
Lajityyppi:  sokkelopeli
Pelimuoto:  kaksinpeli
Alusta:  kolikkopeli
Lisää peliartikkeleitaVideopelien teemasivulla
Infobox OK : 
Gotcha on Atarin vuonna 1973 julkaisema kolikkopeli. Pelissä kaksi pelaajaa liikkuu ajan myötä muuttuvassa sokkelossa. Pelin tavoitteena on jahtaajan saada kiinni jahdattu, jonka jälkeen peli nollautuu.
Aiheesta muualla

Gotcha Killer List of Videogamesissä (englanniksi)
Gotcha Arcade History -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gotcha (video game)
Käännös suomeksi
Goizalde Núñez

Goizalde Núñez
Goizalde Núñez (s. 1971 Bilbao, Vizcaya, País Vasco, Espanja) on espanjalainen näyttelijä. Hän on näytellyt muun muassa Serranon perheessä Lourditasta, Pylly paljaana -sarjan Dolores "Lola" Sorianoa ja Francon aika – näin sen koimme -sarjassa kampaamon asiakasta.
Aiheesta muualla

Goizalde Núñez Internet Movie Databasessa. (englanniksi)
Fredrik Anders Jägerhorn

Fredrik Anders Jägerhorn af Spurila (11. heinäkuuta 1723 Kopilan kartano, Somerniemi – 25. marraskuuta 1801 Näsen kartano, Pernaja) oli suomalainen upseeri.
Jägerhornin vanhemmat olivat kapteeni Johan Anders Jägerhorn (vanhempi) ja vapaaherratar Barbro Juliana von der Pahlen. Fredrik Anders oli Reinhold Johan Jägerhornin nuorempi veli.
Jägerhorn oli Uudenmaan ja Hämeen läänin rakuunarykmentin vapaaehtoinen 1741, korpraali samana vuonna, kersantti 1743, furiiri 1747. Turun läänin jalkaväenrykmentin vänrikki 1749, luutnantti 1750. Uudenmaan ja Hämeen läänin rakuunarykmentin luutnantti 1750, staabin kapteeni 1752, rykmentin neljännesmestari 1762, kapteeni 1762, majuri 1765, Karjalan rakuunarykmentin komentaja 1767–1771 (skvadroonan ensimmäinen majuri). Jägerhorn sai lopuksi everstiluutnantin arvon erotessaan palvelusta 1771.
Jägerhorn osallistui hattujen sotaan: Suomen taisteluihin 1741 ja Länsipohjan taisteluihin 1743.
Hän omisti Tuomarinkylän kartanon Helsingissä ja Näsen kartanon Pernajassa.
Jägerhorn meni naimisiin Näsen kartanossa 27. syyskuuta 1752 Ulrika Sofia Brunowin kanssa (Ruots. aatelissuku nro 56), joka oli kapteeni Adam Reinhold Brunowin ja Eva Sofia Glansenstiernan tytär. Fredrik Andersin ja Ulrika Sofian lapsia ovat Anjalan liittoon osallistunut Johan Anders Jägerhorn sekä Suomenlinnan varakomendantti Fredrik Adolf Jägerhorn.
Gran Torre Santiago

Gran Torre Santiago kuvattuna maaliskuussa 2023.
Gran Torre Santiago on Santiagossa Chilessä sijaitseva 300 metriä korkea pilvenpiirtäjä, joka on Etelä-Amerikan korkein rakennus. Siinä on yhteenä 68 kerrosta, joisŗta 62 maan päällä ja loput maan alla. Rakentaminen aloitettiin vuonna 2006, ja torni valmistui vuonna 2014.
Gran Torre Santiago sijaitsee Costanera Center -finanssialueella. Tornin ylimmissä kerroksissa sijaitsee näköalatasanne, joka avaa näkymät Santiagon kaupunkiin ja sitä ympäröiville vuorille. Torni on saanut ympäristöystävällisyydestään kultaisen LEED-sertifikaatin.
Aiheesta muualla

Kuvia tai muita tiedostoja aiheesta Gran Torre Santiago Wikimedia Commonsissa
Georgi Skrebitski

Georgi Aleksejevitš Skrebitski (ven. Георгий Алексеевич Скребицкий, 2. elokuuta 1903 Moskova – 18. elokuuta 1964 Moskova) oli venäläinen eläintieteilijä ja lastenkirjailija.
Georgi Skrebitski kasvoi lääkärin perheessä Tulan läänin Tšernin pikkukaupungissa. Hän opiskeli kirjallisuutta ja eläintiedettä ja työskenteli turkis- ja metsästystalouden tutkimuslaitoksessa. Myöhemmin hänestä tuli Moskovan yliopiston eläinfysiologian dosentti.
Skrebitskin ensimmäinen kertomus ilmestyi vuonna 1939. Hän kirjoitti luontoaiheisia lastenkirjoja, joista parhaina pidetään omaelämänkerrallisia kertomuksia Ot pervyh protalin do pervoi grozy (”Ensimmäisistä pälvistä ensimmäiseen ukkoseen”) ja U ptentsov podrastajut krylja (”Poikasille kasvaa siivet”).
Suomennettu teos

Lapsuuteni ystäviä (Druzja mojego detstva). Suom. Jenny Gerasimova. Petroskoi: Karjalais-suomalaisen SNT:n valtion kustannusliike, 1955.
Fredrik August von Zansen

Fredrik August von Zansen  (10. marraskuuta 1770 Helsingin pitäjä – 27. syyskuuta 1829 Alberga) oli suomalainen sotilas ja valtiopäivämies.
Von Zansenin vanhemmat olivat everstiluutnantti Christian Gottlieb Zansen, aateloituna von Zansen, ja Anna Tugendreich von Schlagenteuffel ja puoliso vuodesta 1803 Vilhelmina Teodora Maria von Harder. Hän
oli laivapoika 1775 ja vapaaehtoinen Uudenmaan jalkaväkirykmentissä 1776, yleten siellä vänrikiksi 1780, luutnantiksi 1787 ja kapteeniksi 1790. Palveluksesta hän erosi majurina 1795. Von Zansen oli edustaja aatelissäädyssä Porvoon valtiopäivillä 1809.
Luutnantti, valtiopäivämies Karl Ludvig von Zansen ja  kassanhoitaja, valtiopäivämies Fredrik Ernst Gottlieb von Zansen olivat Fredrik August von Zansenin poikia.
Gran Teatre del Liceu

Liceun julkisivu La Rambla -kadun puolelta
Sisänäkymä uudelleenrakentamisen jälkeen
Gran Teatre del Liceu (tai yksinkertaisesti Liceu (katalaaniksi); espanjaksi: Liceo) on oopperatalo La Rambla -kadun varrella Barcelonassa. Liceu on avattu 4. huhtikuuta 1847.
Poiketen muista Euroopan kaupunkien oopperataloista, joiden rakentamisesta ja ylläpidosta vastasivat valtaapitävät monarkit, Liceun rakennuttivat yksityiset rahoittajat, mikä vaikutti rakennuksen rakenteeseen siten, että siitä esimerkiksi puuttui kuninkaallinen aitio.
Rakennus tuhoutui tulipalossa vuonna, mutta se rakennettiin nopeasti uudelleen.
Oopperakauden avajaisiltana 7. lokakuuta 1893 oopperan Guillaume Tell toisen näytöksen aikana aitioihin heitettiin kaksi pommia. Vain toinen pommeista räjähti ja surmasi 20 ihmistä. Lisäksi useita loukkaantui.
Hyökkäyksen sanottiin olevan anarkistien työtä, ja syvästi järkyttyneestä Barcelonasta tuli tuon ajan levottomuuden symboli. Liceu avasi ovensa uudelleen 18. tammikuuta 1894, mutta hyökkäyksen yhteydessä kuolleiden katsojien käyttämät istuimet olivat käyttämättä vuosien ajan.
Ooppera tuhoutui tulipalossa 31. tammikuuta 1994. Yleisö ja yhteisöt vastasivat yksimielisesti tarpeeseen rakentaa uusi oopperatalo samalle paikalle parannetuilla välineillä ja tekniikoilla. Uudessa Liceussa on yhdistetty palosta säilyneisiin osiin uusia osia. Näyttämö rakennettiin uudestaan uuden muotoisena ja uuden näyttämötekniikan kera.
Uudelleenrakentamisen aikana Liceun omistaja, joka oli rakentanut ja ylläpitänyt rakennusta, oli haluton hyväksymään kaupungin tarjousta auttaa rakennuksen uudelleenrakentamisessa. Syynä oli kaupungin asettama ehto, että oopperatalosta tulisi julkisen avustuksen jälkeen myös julkinen rakennus. Lopputulos oli, että Liceu ei ollut enää ainut yksityinen oopperatalo maailmassa.selvennä
Kesällä 2005 Gran Teatre del Liceu vieraili Savonlinnan Oopperajuhlilla, jossa se esitti Gaetano Donizettin oopperan Lemmenjuoma.
Aiheesta muualla

Kuvia tai muita tiedostoja aiheesta Gran Teatre del Liceu Wikimedia Commonsissa
Liceu web-sivusto (Arkistoitu – Internet Archive) (englannin-, katalonian-, ja espanjankielinen)
Falkirk

| Falkirk (Fawkirk) An Eaglais Bhreac |
| --- | --- |

 Falkirk
 Koordinaatit: 55°59′57.01″N, 3°47′13.67″W 
Valtio:  Yhdistynyt kuningaskunta
Itsehallintoalue:   Skotlanti
Hallintoalue:  Falkirk
Pinta-ala:  
 – Kokonaispinta-ala:  11 km²
Väkiluku:  34 570
 – Väestötiheys:  3 034 as./km²
Aikavyöhyke:  UTC0
 – Kesäaika:  UTC1
Postinumero:  FK1, FK2
 
 http://www.falkirk.gov.uk/ 
Infobox OKVirheellinen NIMI-arvo: 
Falkirk (gaeliksi An Eaglais Bhreac, skotiksi Fawkirk) on Skotlannin keskiosassa sijaitseva kaupunki. Se sijaitsee noin 40 kilometriä Glasgow'sta koilliseen ja noin 40 kilometriä Edinburghista länteen. Falkirk on samannimisen hallintoalueen pääkaupunki ja sen asukasluku oli vuoden 2001 väestönlaskennassa 32 890.
Historia

Falkirkin alueella on ollut asutusta roomalaisten ajoista lähtien. Alueen läpi rakennettiin Antoninuksen vallin ja yksi valliin kuuluvista linnoituksista sijaitsi nykyisen kaupungin alueella. 500- tai 600-luvulla kristityt lähetyssaarnaajat saapuivat alueelle ja heidän rakentamansa kirkko antoi asutukselle nimen Egglesbrech (täplikäs kirkko). Myöhemmin nimi kääntyi skotiksi muotoon Fawkirk.
Falkirkin tienoilla on käyty kaksi merkittävää taistelua. Vuonna 1298 käydyssä Falkirkin taistelussa kuningas Edvard I löi William Wallacen. Toinen Falkirkin taistelu käytiin vuonna 1746 Jakobiittikapinan yhteydessä.
Carron Companyn rautaruukin perustaminen ja Forthin–Clyden kanavan rakentaminen 1700-luvun lopulla kasvattivat Falkirkin asukaslukua ja tekivät siitä merkittävän teollisuuskeskuksen. 1900-luvulla kysyntä laski tasaisesti, monet rautaruukit lopettivat toimintansa ja kaupungin teollinen merkitys väheni.
Urheilu

Skotlannin valioliigassa pelaava Falkirk FC sekä 3. divisioonassa pelaava East Stirlingshire FC ovat kotoisin Falkirkistä.
Tunnettuja falkirkiläisiä

John Logie Baird – television keksijä
David Weir – jalkapalloilija
Elizabeth Fraser – laulaja
Calvin Harris – laulaja-lauluntekijä, musiikkituottaja ja DJ
Tommy Douglas – kanadalainen poliitikko
Ystävyyskaupungit

Falkirkin ystävyyskaupunkeja ovat:
Créteil
Quimper
Odenwald
San Rafael
Aiheesta muualla

Wikimedia Commonsissa on kuvia tai muita tiedostoja aiheesta .
Falkirkin kotisivut (Arkistoitu – Internet Archive)
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Erik Dahlberg

Erik Dahlberg (29. tammikuuta 1892 Turku – 6. huhtikuuta 1976 Helsinki) oli suomalainen elokuvakäsikirjoittaja, kirjailija ja toimittaja.
Taustaa

Käytään koulunsa Dahlberg harjoitti kieli- ja liikealan opintoja Saksassa, Englannissa ja Venäjällä. Hän oli muun muassa Turun kauppakamarin stipendiaattina Moskovassa vuonna 1914. Seuraavat kymmenen vuotta Dahlberg oli eri kotimaisten yritysten palveluksessa kunnes hän erään Amerikan matkansa aikana siirtyi toimittajan uralle. Hän oli useita vuosia lehtialan yrityksen palveluksessa Illinoisissa Yhdysvalloissa kunnes hän palasi vuonna 1932 Suomeen. Suomessa Dahlberg kuvasi radiossa kokemuksiaan Yhdysvalloissa ja hän kirjoitti myös joitain radiokuunnelmia.
Elokuvakäsikirjoittaja

Dahlbergin ura suomalaisessa elokuvassa kesti noin 15 vuotta. Hän työskenteli käsikirjoittajana kaiken kaikkiaan viidessä elokuvassa etupäässä T. J. Särkän johtamalle Suomen Filmiteollisuudelle.
Dahlberg teki käsikirjoituksen Fredrik Paciuksesta kertovaan elämäkertaelokuvaan Ballaadi (1944). Sitä ennen oli valmistunut Yrjö Nortan ohjaama elokuva Yövartija vain...(1940), joka oli mittatilaus rooli Aku Korhoselle ja tarina hyväsydämisestä yövartijasta, jota maailma kohtelee tarkoituksenmukaisettomasti kaltoin. Dahlbergin kirjoittama Rakkautensa uhrit (1945) oli puolestaan niin kutsuttujen kuppa-elokuvien sarjaan liittyvä teos. Kuppa-elokuvien tarkoitus oli varoittaa nuoria sukupuolitautien vaaroista. Erehtyneet sydämet vuodelta 1944 perustuu Dahlbergin aiheeseen, josta Erkki Uotila ja Antti Metsalo tekivät käsikirjoituksen. Dahlbergin viimeiseksi työksi jäi alkuperäiskäsikirjoitus Jack Witikan ohjaamaan elokuvaan Mä oksalla ylimmällä (1954), siitä ohjaaja ja Walentin Chorell muokkasivat lopullisen käskirjoituksen. Ballaadin tavoin ja sen hyvän menestyksen innoittamana sekin oli elämäkertaelokuva ja keskittyi kuvaamaan säveltäjä Gabriel Linsénin rakkaussuhdetta oopperalaulaja Maria Sawinaan.
1930-luvulla Dahlberg tuotti muutamia lyhytelokuvia Isku-Filmi Oy:lle.
Toimittaja ja kirjailija

Dahlberg kirjoitti myös lukuisia etupäässä nuorille suunnattuja seikkailukirjoja. Kirjailijanimellä Erkki Karhunkuru hän julkaisi vuosina 1958–1959 vauhdikkaan sarjan villin lännen kertomuksia, joiden pääosassa oli Suomesta Amerikkaan muuttanut Olli Teerimäki. Tämä hahmo perustui hänen aikaisempaan Olle Degersvärd -hahmoonsa, jonka seikkailuja hän oli julkaissut äidinkielellään eli ruotsiksi.
Dahlbergin seikkailukertomusten aitoutta on turha epäillä, sillä mies oli itse asunut Yhdysvalloissa useamman vuoden ajan ja toiminut reportterina eri sanomalehdissä. Palattuaan Suomeen Dahlberg julkaisi Amerikan kokemuksistaan kertovat kirjat Eräretkillä USA:ssa (1947) ja Cowboyna Amerikassa (1948). Näiden lisäksi Dahlberg on julkaissut muun muassa dekkarin Kamera ei valehtele milloinkaan: salapoliisikertomus Chicagosta (1946).
Teoksia

Omalla nimellä:
Hundår i Klippiga bergen : en samling historier från Västern. Söderström, Lovisa 1944; Cowboyna Amerikassa : suomalaisen seikkailija-sanomalehtimiehen elämyksiä Villissä-Lännessä. Nide, Hämeenlinna 1948
Kannukseton ratsastaja. Aa, Helsinki 1945
Kamera ei valehtele milloinkaan : salapoliisikertomus Chicagosta. Parno, Helsinki 1946
Olle Degersvärd leker krig. J. Hasselgren, Stockholm 1946
Fiskefeber i USA : minnen från strövtåg bortom "Dammen". Söderström, Helsingfors 1947; Eräretkillä USA:ssa. Nide, Hämeenlinna 1947
Nimellä Flynn Everett:
Oregon-Mike ja hevosvarkaat; suomentanut I. Sara. Lehtipaino, Helsinki 1946
Oregon-Mike ja karjakuninkaat; suomentanut I. Sara. Lehtipaino, Helsinki 1947
Oregon-Mike ja aaveratsastajat; suomentanut A. Taube. Paletti, Helsinki 1948
Oregon Mike 1 : Arkajalka idästäpäin. Eepos, Helsinki 1959
Nimellä Erkki Karhunkuru:
Olli Teerimäki, Lännen sankari : suomalaisen nuorukaisen seikkailut Lännessä 1880-luvulla 1 : Olli Teerimäki lähtee Amerikkaan. Kustannus Oy Pinto, Helsinki 1958
Olli Teerimäki, Lännen sankari : suomalaisen nuorukaisen seikkailut Lännessä 1880-luvulla 2 : Olli Teerimäen ritarinkannukset. Kustannus Oy Parsi, Helsinki 1958
Olli Teerimäki, Lännen sankari : suomalaisen nuorukaisen seikkailut Lännessä 1880-luvulla 3 : Länsi toistaa kutsunsa. Kustannus Oy Parsi, Helsinki 1958
Olli Teerimäki, Lännen sankari : suomalaisen nuorukaisen seikkailut Lännessä 1880-luvulla 4 : Kaksi naista ja yksi mies. Kustannus Oy Parsi, Helsinki 1959
Ruotsinnoksia

H. Rider Haggard : Montezumas dotter. Lindqvist, Stockholm 1955 (alkuteos Daughter of Montezuma)
Filmografia

Yövartija vain... 1940 (käsikirjoitus)
Ballaadi 1944 (käsikirjoitus)
Erehtyneet sydämet 1944 (käsikirjoitus)
Rakkautensa uhri 1945 (aihe)
Mä oksalla ylimmällä 1954 (alkuperäiskäsikirjoitus)
Aiheesta muualla

Olli Teerimäki
Gabapentiini

| --- | --- |


Gabapentiini
Systemaattinen (IUPAC) nimi
2-[1-(aminometyyli)sykloheksyyli]etikkahappo
Tunnisteet
CAS-numero: 60142-96-3
ATC-koodi: N03AX12
PubChem CID: 3446
DrugBank: DB00996
Kemialliset tiedot
Kaava: C9H17NO2 
Moolimassa: 171,236
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 162 ºC °C
Farmakokineettiset tiedot
Hyötyosuus: 27–60 %
Proteiinisitoutuminen: > 3 %
Metabolia:  ?
Puoliintumisaika: 5–7 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: suun kautta
Gabapentiini on lääke, jota käytetään epilepsian, hermovaurion aiheuttamien kipujen, levottomat jalat -oireyhtymän ja vaihdevuosien kuumien aaltojen  hoitoon. Sitä myydään Suomessa valmistenimellä Gabapentin, Gabrion ja Neurontin. Lääkkeestä on edelleen jalostettu pregabaliini.
Haittavaikutukset

Gabapentiinin pitkäaikaiskäyttö johtaa naisilla estrogeenin erityksen heikkenemiseen.
Aiheesta muualla

Terveyskirjasto: Gabapentiini (Arkistoitu – Internet Archive)
PubChem: Gabapentin (englanniksi)
Human Metabolome Database (HMDB): Gabapentin (englanniksi)
DrugBank: Gabapentin (englanniksi)
Kyoto Encyclopedia of Genes and Genomes (KEGG): Gabapentin (englanniksi)
ChemBlink: Gabapentin (englanniksi)
http://www.medicinenet.com/gabapentin-oral/article.htm
Kouristuksen estolääkkeet
| GABAergiset |
| --- | --- |
GABAAR PAM:  Barbituraatit: barbeksakloni • fenobarbitaali • metarbitaali • metyylifenobarbitaali • pentobarbitaali • primidoni • Karbamaatit: felbamaatti • Bentsodiatsepiinit: diatsepaami • klobatsaami  • klonatsepaami • kloratsepaatti • loratsepaami • midatsolaami • nimetatsepaami • nitratsepaami • tematsepaami • Muut: bromidi (kaliumbromidi, natriumbromidi) • imepitoiini • paraldehydi • stiripentoli
GABA-T -inhibiittorit:  Rasvahapot (ja liittyvät): valproaatti • valpromidi • valproaatti pivoksiili • vigabatriini
Muut:  GABAR-reseptorinaktivoijat: progabidi • GAT-1 -inhibiittorit: tiagabiini
| Kanavamodulaattorit |
| --- | --- |
Natrium-salpaajat:  Hydantoiinit: etotoiini • fenytoiini • fosfenytoiini • mefenytoiini • Karboksamidit: eslikarbatsepiiniasetaatti • karbamatsepiini • okskarbatsepiini • Muut: lakosamidi • lamotrigiini • rufinamidi • topiramaatti • tsonisamidi
Kalsium-salpaajaat:  Oksatsolidiinidionit: etadioni • parametadioni • trimetadioni • Suksinimidit: etosuksimidi • fensuksimidi • mesuksimidi • Gabapentinoidit: gabapentiini • pregabaliini
Kalium-avaajat:  retigabiini
| Muut |
| --- | --- |
Hiilihappoanhydraasi-inhibiittorit:  Sulfonamidit: asetatsolamidi • etoksotsolamidi • sultiaami
Muut:  beklamidi • brivarasetaami • etirasetaami • kannabidioli • levetirasetaami • perampaneeli
Freka Ålander

Heinänteko, Freka Ålanderin tekemä opetustaulu.
Fredrik ”Freka” Gabriel Ålander (16. heinäkuuta 1883 Helsinki – 11. huhtikuuta 1937) oli suomalainen kuvittaja, mainospiirtäjä ja taidemaalari.
Ålanderin isä oli vaatturimestari Frederik Ålander. Perhe muutti 1880-luvulla Helsingin kantakaupungista Oulunkylään. Ålanderien Veräjämäki 11:ssä sijainnut kotitalo tuhoutui tulipalossa lokakuussa 1908. Frederik Ålander rakensi vuonna 1910 paikalle uuden talon, jossa hän asui tyttärensä kanssa, sekä vuonna 1908 Jokiniementie 18:aan toisen talon, jonne hänen poikansa Freka Ålander asettui asumaan. Virolainen kirjailija Friedebert Tuglas asui Freka Ålanderin luona maanpakolaisvuosinaan piileskellessään Ohranaa.
Ålander opiskeli Suomen Taideyhdistyksen piirustuskoulussa vuosina 1902–1904 sekä Helsingin yliopiston piirustussalissa. Hän osallistui Suomen Taiteilijain näyttelyihin vuosina 1900, 1902, 1903, 1904 ja 1905. Hän teki kuvituksia muun muassa Suomen Kuvalehteen, Tuulispää-pilalehteen ja Nuori Suomi -joulualbumiin sekä koulujen opetustauluja ja noin kaksisataa kirjankantta eri kustantamoille. Ålander teki kansikuvat muun muassa moniin Eino Leinon teoksiin ja sekä kansia että kuvituksia Arvid Lydeckenin Arvily-nimimerkillä kirjoittamiin satukirjoihin. Vuodesta 1927 Ålander työskenteli yhdysvaltalaisen Erwin, Wasey & Co. -mainostoimiston Suomen-konttorin (sittemmin Erva-Latvala) taideosastolla. Hän suunnitteli muun muassa Alkon silloisen logon.
Ålanderin poikia olivat graafinen suunnittelija Olavi Ålander (s. 1911) ja professori Kyösti Ålander.
Kuvitustöitä

Arvid Lydecken : Metsän satuja ; kuvat piirsi F. G. Ålander. Otava 1911
Arvid Lydecken : Tähtimaailmassa seikkailuja ; kuvat piirsi F. G. Ålander. Otava 1912
Alfred Saukkonen : Tarutarha : satuja ja tarinoita ; kuvittanut F. G. Ålander. Valistus, Helsinki 1924
Arvid Lydecken : Valkoinen sulka : intiaanikertomus ; kuvat piirtänyt F. G. Ålander. Poikien seikkailukirjasto n:o 50. Otava 1934
Arvid Lydecken : Arvilyn tarinoita 1, sisälsi Ihmesaappaat ; Tähtien tarhoissa ; kuv. F. G. Ålander. Meren pohjalla ; kuv. Rudolf Koivu. Otava 1944
Palkinnot

III palkinto dukaattikilpailussa 1904
Aiheesta muualla

Kuvia tai muita tiedostoja aiheesta Freka Ålander Wikimedia Commonsissa
Maria Laukka: ”Freka” – mainosgraafikko ja kuvittaja Lastenkirjainstituutti
Kuvittaja­bibliografia: Freka Ålander Lastenkirjainstituutti
Gran Turismo (elokuva)

| Gran Turismo |
| --- | --- |

Ohjaaja:  Neill Blomkamp
Käsikirjoittaja:  Jason Dean Hall Zach Baylin
Tuottaja:  Doug Belgrad Dana Brunetti DeVon Franklin
Säveltäjä:  Stephen Barton
Kuvaaja:  Jacques Jouffret
Leikkaaja:  Christian Wagner
Pääosat:  Archie Madekwe David Harbour Orlando Bloom Darren Barnet Djimon Hounsou Emelia Hartford
Valmistustiedot
Valmistusmaa:  Yhdysvallat Japani Yhdistynyt kuningaskunta
Tuotantoyhtiö:  Sony Pictures Entertainment PlayStation Productions Trigger Street Productions Michael De Luca Productions
Levittäjä:  Columbia Pictures InterCom Sony Pictures Releasing France
Ensi-ilta:   2023-7-3030. heinäkuuta 2023 (Circuit de Spa-Francorchamps)  2023-8-2525. elokuuta 2023 (Yhdysvallat)  2023-8-2525. elokuuta 2023 (Suomi)  
Kesto:  134 minuuttia
Alkuperäiskieli:  englanti
Budjetti:  60 miljoonaa dollaria
Tuotto:  110 miljoonaa dollaria
Aiheesta muualla
IMDb
Elonet
AllMovie
Infobox OKNimi-testi OK: 
Gran Turismo on vuonna 2023 ensi-iltansa saanut yhdysvaltalainen elämäkerrallinen urheilu-draamaelokuva, jonka on ohjannut Neill Blomkamp. Elokuva kertoo tositarinan teini-ikäisestä Jann Mardenboroughista, Gran Turismo -pelaajasta, josta tuli ammattimainen kilpa-auton kuljettaja. Pääosissa elokuvassa nähdään Archie Madekwe, David Harbour, Orlando Bloom, Djimon Hounsou, Darren Barnet ja Emelia Hartford. Gran Turismo sai maailmanensi-iltansa Circuit de Spa-Francorchampsissa 30. heinäkuuta 2023. Teatterilevitykseen Yhdysvalloissa ja Suomessa elokuva julkaistiin 25. elokuuta 2023.
Näyttelijät

| 0 | 1 | 2 |
| --- | --- | --- |
|  Archie Madekwe  | … |  Jann Mardenborough  |
|  David Harbour  | … |  Jack Salter  |
|  Orlando Bloom  | … |  Danny Moore  |
|  Darren Barnet  | … |  Matty Davis  |
|  Geri Halliwell  | … |  Lesley Mardenborough  |
|  Djimon Hounsou  | … |  Steve Mardenborough  |
|  Takehiro Hira  | … |  Kazunori Yamauchi  |
|  Josha Stradowski  | … |  Nicholas Capa  |
|  Daniel Puig  | … |  Coby Mardenborough  |
|  Maeve Courtier-Lilley  | … |  Audrey  |
|  Thomas Kretschmann  | … |  Patrice Capa  |
|  Richard Cambridge  | … |  Felix  |
|  Emelia Hartford  | … |  Leah Vega  |
|  Pepe Barroso  | … |  Antonio Cruz  |
|  Sang Heon Lee  | … |  Joo-Hwan Lee  |
|  Max Mundt  | … |  Klaus Hoffman  |
|  Mariano González  | … |  Henry Evas  |
|  Harki Bhambra  | … |  Avi Bhatt  |
|  Lindsay Pattison  | … |  Chloe McCormick  |
|  Théo Christine  | … |  Marcel Durand  |
|  Niall McShea  | … |  Federik Schulin  |
|  Jamie Kenna  | … |  Jack Man Jones  |
|  Nikhil Parmar  | … |  Persol  |
Gualöv

| Gualöv |
| --- | --- |
 Gualövin kirkko
 Gualöv
 Koordinaatit: 56°02′47″N, 14°25′17″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Bromölla
Väkiluku (2021):  512
Infobox OKVirheellinen NIMI-arvo: 
Gualöv on taajama Bromöllan kunnassa Skånen läänissä samannimisessä historiallisessa maakunnassa Ruotsissa. Taajamassa oli 512 asukasta vuonna 2021.
Aiheesta muualla

Kuvia tai muita tiedostoja aiheesta Gualöv Wikimedia Commonsissa
Gopala I

Gopala I oli Palan valtakunnan perustaja ja ensimmäinen kuningas. Nykyisen Bengalin alueelle vuonna 750 perustettu valtakunta valitsi hallitsijansa demokraattisilla vaaleilla. Gopala hallitsi kahdenkymmenen vuoden ajan ja laajensi valtapiiriään Gaurin kaupungista koko Bengaliin. 
Gopala I nousi valtaan Sasankan valtakautta seuranneen anarkian jälkeen. Hänen seuraajansa oli hänen poikansa Dharmapala.